CELEX: 32021R1219
Language: el
Date: 2021-07-26 00:00:00
Title: Εκτελεστικός κανονισμός (ΕΕ) 2021/1219 της Επιτροπής της 26ης Ιουλίου 2021 σχετικά με την τροποποίηση του εκτελεστικού κανονισμού (ΕΕ) 2021/128 για τον καθορισμό του καθαρού υπολοίπου που είναι διαθέσιμο για τις δαπάνες του ΕΓΤΕ

27.7.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 267/14
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/1219 ΤΗΣ ΕΠΙΤΡΟΠΗΣ
         της 26ης Ιουλίου 2021
         σχετικά με την τροποποίηση του εκτελεστικού κανονισμού (ΕΕ) 2021/128 για τον καθορισμό του καθαρού υπολοίπου που είναι διαθέσιμο για τις δαπάνες του ΕΓΤΕ
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 16 παράγραφος 2,
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) 2021/128 (2) της Επιτροπής καθορίζει το καθαρό υπόλοιπο που είναι διαθέσιμο για τις δαπάνες του Ευρωπαϊκού Γεωργικού Ταμείου Εγγυήσεων (ΕΓΤΕ), καθώς και τα ποσά που είναι διαθέσιμα για τα δημοσιονομικά έτη 2021 έως 2027 για το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ), σύμφωνα με το άρθρο 7 παράγραφος 2, και με το άρθρο 14 του κανονισμού (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου (3).
                  
               
                     (2)
                  
                  
                     Σύμφωνα με το άρθρο 16 παράγραφος 1 του κανονισμού (ΕΕ) αριθ. 1306/2013, το ετήσιο ανώτατο όριο των δαπανών του ΕΓΤΕ για τα έτη 2021 έως 2027 καθορίζεται από τα ανώτατα ποσά για το επιμέρους ανώτατο όριο των δαπανών που σχετίζονται με την αγορά και τις άμεσες ενισχύσεις, το οποίο καθορίζεται στο παράρτημα I του κανονισμού (ΕΕ, Ευρατόμ) 2020/2093 του Συμβουλίου (4).
                  
               
                     (3)
                  
                  
                     Σύμφωνα με το άρθρο 11 παράγραφος 6 τέταρτο εδάφιο του κανονισμού (ΕΕ) αριθ. 1307/2013, ορισμένα κράτη μέλη κοινοποίησαν στην Επιτροπή την απόφασή τους όσον αφορά τη μείωση του ποσού των άμεσων ενισχύσεων σύμφωνα με το άρθρο 11 παράγραφος 1 του εν λόγω κανονισμού και το εκτιμώμενο προϊόν της μείωσης για το ημερολογιακό έτος 2021. Σύμφωνα με το άρθρο 7 παράγραφος 2 του εν λόγω κανονισμού, το εκτιμώμενο προϊόν της μείωσης των ενισχύσεων πρόκειται να διατεθεί ως ενωσιακή στήριξη η οποία χρηματοδοτείται στο πλαίσιο του ΕΓΤΑΑ.
                  
               
                     (4)
                  
                  
                     Σύμφωνα με το άρθρο 14 παράγραφος 1 έβδομο εδάφιο του κανονισμού (ΕΕ) αριθ. 1307/2013, ορισμένα κράτη μέλη γνωστοποίησαν στην Επιτροπή την απόφασή τους να διαθέσουν ως πρόσθετη στήριξη στο πλαίσιο του ΕΓΤΑΑ κατά το οικονομικό έτος 2022 ορισμένο ποσοστό του ετήσιου εθνικού ανωτάτου ορίου τους για άμεσες ενισχύσεις για το ημερολογιακό έτος 2021.
                  
               
                     (5)
                  
                  
                     Σύμφωνα με το άρθρο 14 παράγραφος 2 έβδομο εδάφιο του κανονισμού (ΕΕ) αριθ. 1307/2013, ορισμένα κράτη μέλη γνωστοποίησαν στην Επιτροπή την απόφασή τους να διαθέσουν ως άμεσες ενισχύσεις για το ημερολογιακό έτος 2021 ορισμένο ποσό της στήριξης που πρόκειται να χρηματοδοτηθεί στο πλαίσιο του ΕΓΤΑΑ κατά το οικονομικό έτος 2022.
                  
               
                     (6)
                  
                  
                     Κατά συνέπεια, προσαρμόστηκαν τα σχετικά εθνικά ανώτατα όρια που καθορίζονται στα παραρτήματα II και III του κανονισμού (ΕΕ) αριθ. 1307/2013 με τον κατ’ εξουσιοδότηση κανονισμό (ΕΕ) 2021/1017 της Επιτροπής (5).
                  
               
                     (7)
                  
                  
                     Σύμφωνα με το άρθρο 2 παράγραφος 1 του κανονισμού (ΕΕ, Ευρατόμ) 2020/2093, το επιμέρους ανώτατο όριο για τις σχετικές με την αγορά δαπάνες και τις άμεσες ενισχύσεις του πολυετούς δημοσιονομικού πλαισίου που ορίζεται στο παράρτημα I του εν λόγω κανονισμού πρέπει να προσαρμόζεται βάσει της τεχνικής προσαρμογής που προβλέπεται στο άρθρο 4 του εν λόγω κανονισμού μετά τις μεταφορές μεταξύ του ΕΓΤΑΑ και των άμεσων ενισχύσεων.
                  
               
                     (8)
                  
                  
                     Επομένως, είναι αναγκαίο να προσαρμοστεί το καθαρό υπόλοιπο που είναι διαθέσιμο για τις δαπάνες του ΕΓΤΕ όπως ορίζεται βάσει του εκτελεστικού κανονισμού (ΕΕ) 2021/128. Για λόγους σαφήνειας, θα πρέπει επίσης να δημοσιευθούν τα ποσά που πρόκειται να διατεθούν στο ΕΓΤΑΑ.
                  
               
                     (9)
                  
                  
                     Επομένως, ο εκτελεστικός κανονισμός (ΕΕ) 2021/128 θα πρέπει να τροποποιηθεί αναλόγως.
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα του εκτελεστικού κανονισμού (ΕΕ) 2021/128 αντικαθίσταται από το κείμενο που περιλαμβάνεται στο παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 26 Ιουλίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 347 της 20.12.2013, σ. 549.
         
            (2)  Εκτελεστικός κανονισμός (ΕΕ) 2021/128 της Επιτροπής της 3ης Φεβρουαρίου 2021, για τον καθορισμό του καθαρού υπολοίπου που είναι διαθέσιμο για τις δαπάνες του ΕΓΤΕ (ΕΕ L 40 της 4.2.2021, σ. 8).
         
            (3)  Κανονισμός (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 του Συμβουλίου και του κανονισμού (ΕΚ) αριθ. 73/2009 του Συμβουλίου (ΕΕ L 347 της 20.12.2013, σ. 608).
         
            (4)  Κανονισμός (ΕΕ, Ευρατόμ) 2020/2093 του Συμβουλίου, της 17ης Δεκεμβρίου 2020, για τον καθορισμό του πολυετούς δημοσιονομικού πλαισίου για τα έτη 2021 έως 2027 (ΕΕ L 433I της 22.12.2020, σ. 11).
         
            (5)  Κατ’ εξουσιοδότηση κανονισμός (ΕΕ) 2021/1017 της Επιτροπής, της 15ης Απριλίου 2021, για την τροποποίηση του παραρτήματος I του κανονισμού (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου και των παραρτημάτων II και III του κανονισμού (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου (ΕΕ L 224 της 24.6.2021, σ. 1).
      
      
         
            ΠΑΡΑΡΤΗΜΑ
            
                        (εκατ. EUR)
                     
                  
                        Οικονομικό έτος
                     
                     
                        Ποσά που διατίθενται στο ΕΓΤΑΑ
                     
                     
                        Ποσά που μεταφέρονται από το ΕΓΤΑΑ
                     
                     
                        Καθαρό υπόλοιπο διαθέσιμο για τις δαπάνες του ΕΓΤΕ
                     
                  
                        Άρθρο 14 παράγραφος 1 του κανονισμού (ΕΕ) αριθ. 1307/2013
                     
                     
                        Άρθρο 7 παράγραφος 2 του κανονισμού (ΕΕ) αριθ. 1307/2013
                     
                     
                        Άρθρο 14 παράγραφος 2 του κανονισμού (ΕΕ) αριθ. 1307/2013
                     
                  
                        2021
                     
                     
                        1 099,539 
                     
                     
                        58,165 
                     
                     
                        600,658 
                     
                     
                        40 367,954 
                     
                  
                        2022
                     
                     
                        1 086,292 
                     
                     
                        57,919 
                     
                     
                        525,400 
                     
                     
                        40 638,189 
                     
                  
                        2023
                     
                     
                         
                     
                     
                         
                     
                     
                         
                     
                     
                        41 518,000 
                     
                  
                        2024
                     
                     
                         
                     
                     
                         
                     
                     
                         
                     
                     
                        41 649,000 
                     
                  
                        2025
                     
                     
                         
                     
                     
                         
                     
                     
                         
                     
                     
                        41 782,000 
                     
                  
                        2026
                     
                     
                         
                     
                     
                         
                     
                     
                         
                     
                     
                        41 913,000 
                     
                  
                        2027
                     
                     
                         
                     
                     
                         
                     
                     
                         
                     
                     
                        42 047,000